ঝগড়ার চোটে বন্ধ হয়ে গেল ‘শাবাশ নাইডু’র শ্যুটিং! কমল হাসনের ছবির শ্যুটিং চলাকালীন মেয়ে শ্রুতির সঙ্গে ঝগড়া বাধে কমলের পার্টনার গৌতমীর। বাদানুবাদ এমন পর্যায়ে পৌঁছয় যে, শেষ পর্যন্ত সেদিনের মতো বন্ধ হয়ে যায় শ্যুটিং। ‘শাবাশ নাইডু’র কস্টিউম করছেন গৌতমী। এমনিতেই তাঁর সঙ্গে শ্রুতির সম্পর্ক ভাল নয় বলেই শোনা যায়। গৌতমীর ডিজাইন করা পোশাক কিছুতেই মনমতো না হওয়ায় শ্রুতি পরতে চাননি সেগুলো। সেখান থেকেই অশান্তির সূত্রপাত। শ্রুতিকে পরদায় কেমন দেখাবে, সে ব্যাপারে গৌতমীর কোনও পরামর্শই শুনতে চান না শ্রুতি। তার জেরেই বন্ধ হয়ে যায় ছবির কাজ। তামিল ছাড়াও ‘শাবাশ নাইডু’ তৈরি হচ্ছে হিন্দি এবং তেলুগুতে। ছবিতে কমল এবং শ্রুতিকে দেখা যাবে বাবা-মেয়ের চরিত্রেই।